Държавен вестник, бр. 50, 2016 г., стр. 43

БРОЙ  50	
Д Ъ Р Ж А В Е Н  В Е С Т Н И К 	
СТР.  43  
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на На-
редба № 3 от 2015 г. за условията и реда за 
прилагане на схемите за директни плащания 
(обн., ДВ, бр. 16 от 2015 г.; доп., бр. 31 и 80 от 
2015 г.; изм. и доп., бр. 16 от 2016 г.)
§ 1. В чл. 37, ал. 3 в изречения първо и 
второ след думата „групи“ се добавя „както 
и диференцирано за различните количества 
в сортовите групи“.
§ 2. В чл. 41, ал. 1, т. 2 думите „по сортови 
групи“ се заменят със „съгласно чл. 37, ал. 3“.
Заключителни разпоредби
§ 3. Параграф 1 относно допълнението в 
чл. 37, ал. 3, изречения първо и второ на ду-
мите „както и диференцирано за различните 
количества в сортовите групи“ и § 2 относно 
замяната в чл. 41, ал. 1, т. 2 на думите „по 
сортови групи“ със „съгласно чл. 37, ал. 3“ се 
прилагат и за заявленията за подпомагане, 
подадени през 2015 г.
§ 4. Наредбата влиза в сила от деня на 
обнародването є в „Държавен вестник“.
Министър:  
Десислава Танева
5147
МИНИСТЕРСТВО 
НА ОТБРАНАТА
Наредба за допълнение на Наредба № Н-12 от 
2014 г. за условията и реда за предоставяне 
на финансова или материална помощ и за 
предоставяне на помещения във военните 
клубове или в сгради в управление на Минис-
терството на отбраната или структурите на 
пряко подчинение на министъра на отбраната 
(обн., ДВ, бр. 61 от 2014 г.; доп., бр. 9 и 40 от 
2015 г.; изм. и доп., бр. 97 от 2015 г.)
§ 1. В преходните и заключителните раз-
поредби се създава § 3г:
„§ 3г. (1) В 7-дневен срок от влизане в сила 
на наредбата Съюзът на офицерите и сержан-
тите от запаса и резерва може да кандидатства 
за предоставяне на допълнителна финансова 
помощ за административното осигуряване на 
председателството на Междусъюзническата 
конфедерация на офицерите от резерва (СИОР) 
на страните – членки на НАТО, в рамките на 
предвидените средства съгласно § 10 от Зако-
на за изменение и допълнение на Закона за 
отбраната и въоръжените сили на Република 
България по бюджета на Министерството на 
отбраната за съответната година (ДВ, бр. 35 
от 2009 г.), като подаде в деловодството на 
Министерството на отбраната мотивирано 
искане на хартиен и на електронен носител 
ведно с документите по чл. 10.
(2) В едноседмичен срок от подаване 
на искането и при наличие на финансови 
средства по бюджета на Министерството на 
отбраната комисията по чл. 11, ал. 1 изготвя 
проект на допълнение към годишния план на 
Министерството на отбраната за 2016 г. при 
условията и по реда на чл. 12 и 13.
(3) Проектът на допълнение към Годиш-
ния план на Министерството на отбраната 
за 2016 г. за осигуряване дейностите по ал. 1 
чрез Съюза на офицерите и сержантите от 
запаса и резерва се представя от директора на 
дирекция „Социална политика“ на министъра 
на отбраната за утвърждаване в срок до три 
дни след изготвянето му.
(4) Въз основа на утвърденото допълнение 
към Годишния план на Министерството на 
отбраната за 2016 г. министърът на отбраната 
подписва анекс към сключения със Съюза 
на офицерите и сержантите от запаса дого-
вор при условията и по реда на глава втора, 
раздел IV за предоставяне на финансова по-
мощ за административното осигуряване на 
председателството на Междусъюзническата 
конфедерация на офицерите от резерва (СИОР) 
на страните – членки на НАТО.“
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър:  
Николай Ненчев
5017